Doriva

Dorival Guidoni Junior (født 28. mai 1972 i Nhandeara) er en brasiliansk tidligere fotballspiller, som spilte primært på midtbanen. Fra 2003 til 2006 spilte han i Premier League-klubben Middlesbrough.

 Karriere på klubbnivå 
Før han kom til Middlesbrough, hadde Doriva spilt for São Paulo, Atlético Mineiro, FC Porto, Sampdoria og Celta Vigo. Overgangen fra Atlético Mineiro kostet FC Porto 4 millioner $.http://www.mg.superesportes.com.br/app/noticias/especiais/por-onde-anda/2012/02/07/noticia_por_onde_anda,208411/doriva-lembra-fase-no-atletico-como-fundamental-para-evolucao-da-sua-carreira.shtml    

 I Middlesbrough 
Doriva var tatt inn på lån av Middlesbroughs manager Steve McClaren i januar 2003.http://www.uefa.com/memberassociations/association=eng/news/newsid=52065.html Etter fem opptredener som innlånt spiller, skrev Doriva under en ettårskontrakt med Middlesbrough. I sin første hele sesong for klubben, spilte Doriva som førstevalg sammen med George Boateng. Dorivas eneste scoring for klubben fant sted i FA-cupens tredje runde, mot Notts County.

Doriva fikk i 2005 kontrakten forlenget med ett år. Middlesbrough lot kontrakten løpe ut i 2006.

 Blackpool og senere karriere 
Etter at kontakten med Middlesbrough var løpt ut, signerte Doriva for Blackpool. Han signerte deretter for América. På grunn av et hjerteproblem som ble påvist, og som hadde rammet både hans far og farfar, la Doriva opp som fotballspiller.http://globoesporte.globo.com/ESP/Noticia/Futebol/Campeonatos/0,,MUL262384-8068,00.html    Senere undersøkelser viste at diagnostiseroingen hadde vært unøyaktig, og at han kunne ha fortsatt å spille fotball. Doriva gjorde imidlertid ingen comeback av den grunn.http://www.mg.superesportes.com.br/app/noticias/especiais/por-onde-anda/2012/02/07/noticia_por_onde_anda,208411/doriva-lembra-fase-no-atletico-como-fundamental-para-evolucao-da-sua-carreira.shtml   

 Landslagskarriere 
Doriva var en del av Brasil-troppen i VM i fotball 1998. Han spilte imidlertid kun en kamp i mesterskapet, hvor han kom inn som innbytter mot Marokko som erstatter for César Sampaio.

Doriva spilte totalt 35 landslagskamper for Brasil, og scoret fire mål.

 Referanser 

 Eksterne lenker 


Kategori:Brasilianske fotballspillere
Kategori:Spillere i Fotball-VM 1998
Kategori:Fotballspillere for São Paulo FC
Kategori:Fotballspillere for Clube Atlético Mineiro
Kategori:Fotballspillere for FC Porto
Kategori:Fotballspillere for UC Sampdoria
Kategori:Fotballspillere for Celta de Vigo
Kategori:Fotballspillere for Middlesbrough FC
Kategori:Fotballspillere for Blackpool FC
Kategori:Personer fra regionen Aracatuba
Kategori:Fødsler i 1972